31989R3528
L 347/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 3528/89 AL CONSILIULUI
din 23 noiembrie 1989
de modificare a Regulamentului (CEE) nr. 2658/87 privind Nomenclatura tarifară și statistică și Tariful Vamal Comun
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolele 28, 43 și 113,
având în vedere propunerea Comisiei,
având în vedere avizul Parlamentului European (1),
întrucât, în lumina jurisprudenței recente a Curții de Justiție privind domeniul de aplicare al articolelor 28 și 113 din tratat, se pare că Regulamentul (CEE) nr. 2658/87 (2) a fost adoptat pe o bază juridică incorectă, deoarece Consiliul a adăugat la bazele juridice propuse de către Comisie, și anume articolele 28, 43 și 113 din tratat, articolul 235 din tratat, care necesită o procedură de decizie alta decât cea prevăzută de articolele menționate anterior; întrucât Comisia a sesizat Curtea de Justiție cu o acțiune în anulare împotriva regulamentului în cauză;
întrucât, pentru a permite Comisiei să renunțe la acțiunea judiciară și pentru a împiedica astfel anularea actului în cauză, este necesar să se elimine articolul 235 din tratat ca bază juridică a Regulamentului (CEE) nr. 2658/87,
ADOPTĂ PREZENTUL REGULAMENT:
Articolul 1
Prima referire din Regulamentul (CEE) nr. 2658/87 se înlocuiește cu următorul text:
„având în vedere Tratatul de instituire a Comunității Economice Europene, în special articolele 28, 43 și 113,”.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 10 septembrie 1987.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 noiembrie 1989.